text: दिल्ली स्थित जेएनयू से लापता छात्र नजीब अहमद का प्रकरण तूल पकड़ता जा रहा है। बरामदगी को लेकर बदायूं शहर सहित जिले भर में दिल्ली पुलिस के विरुद्ध प्रदर्शन हो रहे हैं, वहीं बदायूं से गये युवाओं के एक दल ने परिजनों का मनोबल बढ़ाया और परिजनों के साथ ज्वाइंट कमिश्नर से मुलाकात कर नजीब को शीघ्र बरामद कराने की गुहार लगाई, साथ ही सांसद धर्मेन्द्र यादव ने भी ज्वाइंट कमिश्नर से बात कर कार्रवाई में तेजी लाने की बात कही।